
Către,

BIROUL PERMANENT AL

CAMEREI DEPUTAŢILOR


Vă înaintăm, alăturat, Raportul comun asupra proiectului de Lege privind aprobarea Ordonanței de urgență a Guvernului nr.107/2011 pentru modificarea Legii nr.360/2002 privind Statutul polițistului, trimis Comisiei pentru administraţie publică, amenajarea teritoriului şi echilibru ecologic şi Comisiei pentru apărare, ordine publică şi siguranţă naţională pentru dezbatere în fond cu adresa nr. PL.x 759 din 12 decembrie 2011.
PREŞEDINTE,



PREŞEDINTE,



Vasile GHERASIM


Costică CANACHEU

RAPORT COMUN

asupra proiectului de Lege privind aprobarea Ordonanței de urgență a Guvernului nr.107/2011 pentru modificarea Legii nr.360/2002 privind Statutul polițistului
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru administraţie publică, amenajarea teritoriului şi echilibru ecologic şi Comisia pentru apărare, ordine publică şi siguranţă naţională au fost sesizate, spre dezbatere, în fond, în procedură de urgenţă, cu proiectul de Lege privind aprobarea Ordonanței de urgență a Guvernului nr.107/2011 pentru modificarea Legii nr.360/2002 privind Statutul polițistului, trimis cu adresa nr. PL.x 759 din 12 decembrie 2011 şi înregistrat cu nr. 26/604 din 13.12.2011, respectiv cu nr.32/384 din 13.12.2011. 

Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.2 din Regulamentul Camerei Deputaţilor, republicat, Camera Deputaţilor este primă Cameră sesizată. 

Consiliul Legislativ a avizat favorabil proiectul de lege, cu unele observaţii şi propuneri, conform avizului nr.1205 din 16.11.2011.

Proiectul de lege are ca obiect de reglementare modificarea unor prevederi din Legea nr.360/2002 privind Statutul poliţistului, cu modificările şi completările ulterioare, în vederea corelării cu dispoziţiile Legii nr.263/2010 privind sistemul unitar de pensii publice.
În conformitate cu prevederile art. 61 şi art. 63 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru apărare, ordine publică şi siguranţă naţională au examinat proiectul de lege mai sus menţionat, în şedinţe separate. Membrii Comisiei pentru administraţie publică, amenajarea teritoriului şi echilibru ecologic au examinat proiectul de lege în şedinţa din 21 decembrie 2011. Membrii Comisiei pentru apărare, ordine publică şi siguranţă naţională au examinat proiectul de lege în şedinţa din 20 decembrie 2011.


Din numărul total de 28 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 28 deputaţi. Din numărul total de 22 membri ai Comisiei pentru apărare, ordine publică şi siguranţă naţională  au participat la dezbateri  20 deputaţi.


La dezbateri a participat, în calitate de invitat, conform prevederilor art. 54 şi 55 din Regulamentul Camerei Deputaţilor, republicat, doamna Irina Alexe – director din cadrul Ministerului Administraţiei şi Internelor.  
În urma examinării iniţiativei legislative şi a opiniilor exprimate de către membrii celor două Comisii, s-a hotărât, cu majoritate de voturi (o abţinere), adoptarea proiectului de lege privind aprobarea Ordonanței de urgenţă a Guvernului nr.107/2011 pentru modificarea Legii nr.360/2002 privind Statutul polițistului,  în forma prezentată. 

În raport de obiectul şi conţinutul său, proiectul de lege  face parte din categoria legilor organice.


PREŞEDINTE,



PREŞEDINTE,


    Vasile GHERASIM


     Costică CANACHEU


  SECRETAR, 


             SECRETAR,


      Gheorghe CIOCAN


Eugen BADALAN
Consilier, Sofia CHELARU

